《同年会集句次郑瑶夫内翰韵 其一》
明代·祁顺

与君俱是异乡人，逐队随行二十春。铃阁肆筵熊掌脆，凤楼回首落花频。

朝廷有道青春好，霄汉无云日月真。谬接鸳鸾陪赏乐，年年依旧物华新。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。